Sandó Kaisen

Sandó Kaisen, známy ako Majster Kaisen občianskym menom Alain Krystaszek (* 18. máj 1952, Noyon, Francúzsko) je významným predstaviteľom zen-budhistického smeru Sótó v Európe.

Biografia
Narodil sa v roku 1952 vo francúzskom meste Noyon. V ôsmich rokoch sa jeho otec rozhodol pre návrat do Poľska. Vo Vroclavi sa dostalo Krystaszekovi kresťanskej výchovy. Po svojom návrate do Francúzska v roku 1967 sa stal strážcom katedrály v Noyone a sprievodcom v múzeu J. Kalvína. Neskôr si začal zarábať ako hudobník. V období prelomu šesťdesiatych a sedemdesiatych rokov sa vo Francúzsku výraznejšie šírila východná filozofia a tá si našla cestu aj k Alainovi Krystaszekovi. Ten sa totiž už v Poľsku začal venovať východným bojovým umeniam. V roku 1972 sa preto rozhodol ísť do Číny a získať vedomosti o bojových umeniach priamo od ázijských učiteľov. Dostal sa do kláštora v horách Wai-fang-šan kde pod vedením čínskeho majstra praktikoval kung-fu, meditáciu a získal vedomosti o tradičnej čínskej medicíne. Po návrate do Francúzska sa stretol s japonským majstrom Taisenom Dešimaruom, ktorý prišiel do Európy šíriť učenie zenu. Následne sa stal jeho žiakom a v roku 1979 podstúpil vysvätenie na mnícha pod menom Sandó Kaisen - Osamelý pustovník.

 Knižné diela 
 Mnich bojovník, CAD press (1994). 
 Buddhismus a křesťanství, CAD press (1996). 
 Verše bláznivého mnícha / Poklady ducha, nakladatelství Perex K+K (1997), 
 Odysea člověka světla, nakladatelství Pragma (2000). 
 Trilogie mistrů zenu, nakladatelství Fontána (2004). 
 Zazen Satori - Úvod do meditace zazen (2005), ISBN: 807336221X
 Umění pokojného umírání, nakladatelství Fontána (2005). 
 Zazen satori, nakladatelství Fontána (2005). 
 Budodharma cesta samuraje, nakladatelství Alpress (2006). 
 Zenová masáž a medicína, nakladatelství Fontána (2006). 
 Cesta v prázdnotě, nakladatelství Sótó zen (2009). 
 Podstata vaření očima zenového mistra, nakladatelství Buddhovo sezení, z. s. (2019). 
 L'esprit de la pétanque (2009), ISBN-10: 2863161679
 L'esprit du vin: Selon un moine zen (2013), ISBN-10: 2924157021
 Podstata vaření očima zenového mistra, nakladatelství Buddhovo sezení, z. s. (2019). 

 Ďalšia tvorba 
 CD „Co je to zen?“, nakladatelství Fontána (2004)
 CD „Jak správně meditovat“, nakladatelství Fontána (2004)
 CD „Když se láska probudí“, nakladatelství Sótó zen (2015)
 CD „Stát se žákem“, nakladatelství Sótó zen (2015)
 CD „Poutník se vrací do chrámu“, nakladatelství Buddhovo sezení, z. s. (2018)
 CD „Umění pokojného umírání“, nakladatelství Buddhovo sezení, z. s. (2018)

Spolu so svojimi žiakmi natočil celovečerný film Prach sveta (podľa skutočného životného príbehu), ktorý bol v Česku prvý krát premietaný v roku 2006.
 Film „Prach světa“ (2004). Poľsko / Francúzsko, žáner: triler, dĺžka: 82 minút, české titulky.

Majster Sandó Kaisen je považovaný za zakladateľa východo-európskeho zenu. Vďaka jeho pravidelným misiám sa zen rozšíril na území Česka, Slovenska, Poľska, Ruska a Ukrajiny a vytvorilo sa široké spoločenstvo praktizujúcich. V Česku je známy širokej verejnosti od roku 1990 nielen vďaka knihám, ale aj prednáškam, konferenciám a vystúpeniam v rozhlase a televízii.ceskatelevize.cz, Cesty víry: Róši Kaisen, V. Poltikovič, 2006

Pri svojich návštevách sa stretol s mnohými významnými osobnosťami kultúrneho a politického života, bol hosťom aj bývalého prezidenta Václava Havla, či duchovného učiteľa Eduarda Tomáša.

 Referencie 

 Externé odkazy 
 Skupina žiakov Majstra Sandó Kaisena na Slovensku

Kategória:Sótó
Kategória:Zenoví majstri v Európe
Kategória:Osobnosti z Hauts-de-France